ai4bharat/Pralekha huggingface dataset:
కార్పొరేట్ వ్యవహారాల మంత్రిత్వ శాఖ
రేపు ఢిల్లీలో పోటీ చట్టం ఎకనామిక్స్ ఎనిమిదో జాతీయ సమావేశం
పోటీ చట్టం ఎకానామిక్స్ పై కాంపిటీషన్ కమిషన్ ఆఫ్ ఇండియా  రేపు  ఢిల్లీలో 8వ విడత జాతీయ సదస్సును నిర్వహించనుంది. సీసీఐ 2016 నుండి ప్రతి సంవత్సరం ఈ సదస్సును నిర్వహిస్తోంది. భారత ప్రభుత్వ ఆర్థిక మంత్రిత్వ శాఖ ముఖ్య ఆర్థిక సలహాదారు డాక్టర్ వి అనంత నాగేశ్వరన్ ప్రారంభ సెషన్లో కీలక ప్రసంగం చేయనున్నారు. ఈ కాన్ఫరెన్స్లో ప్లీనరీ సెషన్ మరియు రెండు టెక్నికల్ సెషన్లు ఉంటాయి. ఈ సంవత్సరం కాన్ఫరెన్స్లో ప్లీనరీ ‘యాంటిట్రస్ట్ అండ్ రెగ్యులేషన్: ఇంటర్ఫేస్లు మరియు సినర్జీలు’ అనే అంశంపై జరుగనుంది. విధి లీగల్ వ్యవస్థాపకుడు మరియు రీసెర్చ్ డైరెక్టర్ డాక్టర్ అర్ఘ్య సేన్గుప్తా షెడ్యూల్ చేయబడిన ప్లీనరీ సెషన్కు మోడరేటర్గా ఉన్నారు. రెండు టెక్నికల్ సెషన్లకు ఎన్.ఎల్.యు ఢిల్లీకి చెందిన విశిష్ట ప్రొఫెసర్ డాక్టర్ ఎం.ఎస్. సాహూ మరియు ఢిల్లీ స్కూల్ ఆఫ్ ఎకనామిక్స్ మాజీ సీనియర్ ప్రొఫెసర్ డాక్టర్ ఆదిత్య భట్టాచార్జియా అధ్యక్షత వహించనున్నారు. కాన్ఫరెన్స్ అనేది ఎకనామిక్స్ ఆఫ్ కాంపిటీషన్ లాపై ఆసక్తిని పెంపొందించడానికి మరియు కొనసాగించడానికి యాంటీట్రస్ట్ ఆర్థికవేత్తల యొక్క క్లిష్టమైన సమూహాన్ని సృష్టించే దిశగా ఒక ప్రయత్నం. ఇది పోటీ చట్టం యొక్క ఆర్థిక శాస్త్రంలో పనిచేసే పండితులు, అభ్యాసకులు, విద్యావేత్తలు మరియు నిపుణులను ఒక వేదికపైకి చేర్చుతుంది. కాన్ఫరెన్స్లో నాలెడ్జ్ షేరింగ్ మరియు చర్చలు నిర్దిష్ట సెషన్లకు మించి ఉంటాయి. చట్టం అమలుకు ఆర్థిక ఆధారాన్ని అందిస్తాయి.
సదస్సు యొక్క లక్ష్యాలు:-
ఎ. పోటీ చట్టం యొక్క ఎకనమక్స్ రంగంలో సమకాలీన సమస్యలపై పరిశోధన మరియు చర్చను ప్రేరేపించడానికి,
బి. భారతీయ సందర్భానికి సంబంధించిన పోటీ సమస్యలపై మంచి అవగాహనను పెంపొందించుకోవడానికి మరియు
సి. భారతదేశంలో పోటీ చట్టాన్ని అమలు చేయడానికి అనుమితులను జారీ దిశగా చర్యలు.
యువజన వ్యవహారాలు, క్రీడల మంత్రిత్వ శాఖ
ఆసియా క్రీడల మాజీ బంగారు పతక విజేత జోసెఫ్ జేమ్స్కు రూ .2.5 లక్షల ఆర్ధిక సహాయాన్ని క్రీడా మంత్రిత్వ శాఖ ఆమోదించింది
పండిట్ దీన్దయాల్ ఉపాధ్యాయ జాతీయ సంక్షేమ పథకం కింద అంతర్జాతీయ పవర్లిఫ్టింగ్ కోచ్ జోసెఫ్ జేమ్స్కు యువజన వ్యవహారాలు మరియు క్రీడా మంత్రిత్వ శాఖ  రూ . 2,50,000 మొత్తాన్ని ఆమోదించింది. కోవిడ్ -19 నేపథ్యంలో మాజీ అంతర్జాతీయ అథ్లెట్లు మరియు కోచ్లకు సాయం అందించేందుకు ఈ ఆర్థిక సహాయం స్పోర్ట్స్ అథారిటీ ఆఫ్ ఇండియా, ఇండియన్ ఒలింపిక్ అసోసియేషన్ మరియు ఎంవైఎఎస్లు సంయుక్తంగా కలిసి ఏర్పాటు చేసిన మొత్తం నుండి అందించడం జరిగింది.
2006 లో ఆసియా గేమ్స్ బంగారు పతకం మరియు 2008 లో జరిగిన ఆసియా పవర్ లిఫ్టింగ్ ఛాంపియన్షిప్లో స్వర్ణం సాధించిన జోసెఫ్ జేమ్స్ కొన్ని రోజుల క్రితం కోవిడ్ 19 సోకిన తర్వాత ఏప్రిల్ 24 న తీవ్రమైన శ్వాస సమస్యలతో బాధపడుతున్నారు. అతని ఆక్సిజన్ స్థాయిలు తక్కువగా ఉన్నాయి. అతని కుటుంబం ఆయన్ను హైదరాబాద్ లోని వివేకానంద ఆసుపత్రిలో అత్యవసరంగా చేర్పించాల్సి వచ్చింది. 7-8 రోజులు ఐసియులో ఉన్న అనంతరం ఆయన మే 5 న డిశ్చార్జ్ అయ్యారు. ఆయన ఆరోగ్యం ఇప్పుడు స్థిరంగా ఉంది. ప్రస్తుతం హోం క్వారంటైన్లో ఉన్నారు.
సకాలంలో ఆర్థిక సహాయం అందించినందుకు మంత్రిత్వ శాఖ, ఎస్ఏఐ మరియు ఐవోఏలకు కృతజ్ఞతలు తెలుపుతూ జోసెఫ్ జేమ్స్ కుమార్తె అలికా జో ఇలా అన్నారు “తెలంగాణ ఒలింపిక్ అసోసియేషన్ మరియు ఐవోఏ సభ్యులలో ఒకరైన మహేష్ సాగర్ ఈ ఆర్ధికా సహయం గురించి మాకు తెలియజేశారు. ఆయన దరఖాస్తు అందించగా ఇతర అధికారులు సహకారం అందించారు" అని తెలిపారు.
"మా కుటుంబాలు మరియు స్నేహితుల నుండి కూడా మద్దతు పొందడం కష్టంగా ఉన్న ఈ సమయంలో ఇది నిజంగా మంత్రిత్వ శాఖ నుండి గొప్ప సహాయం. మాకు అవసరమైనప్పుడు స్పోర్ట్స్ అథారిటీ ఆఫ్ ఇండియా మమ్మల్ని గుర్తు ఉంచుకుని ఆదుకుంది ”అని ఆమె అన్నారు.
తెలంగాణ ఒలింపిక్ అసోసియేషన్ ప్రధాన కార్యదర్శి కె.జె. యాదవ్ కూడా ఎస్ఏఐ, ఎంవైఎఎస్ మరియు ఐవోఏలకు కృతజ్ఞతలు తెలిపారు. " మిస్టర్ జోసెఫ్కు అతని వైద్య ఖర్చులకోసం ఈ ఆర్థిక సహాయం అందించినందుకు తెలంగాణ ఒలింపిక్ అసోసియేషన్ మరియు తెలంగాణ రాష్ట్రంలోని స్పోర్ట్స్ కమ్యూనిటీ తరపున యువజన వ్యవహారాల మంత్రిత్వ శాఖ, క్రీడలు, స్పోర్ట్స్ అథారిటీ ఆఫ్ ఇండియా మరియు ఇండియన్ ఒలింపిక్ అసోసియేషన్కు చాలా కృతజ్ఞతలు. ఈ క్లిష్ట సమయాల్లో క్రీడాకారులకు మద్దతు ఇచ్చినందుకు ధన్యవాదాలు. ” అని చెప్పారు.
రైల్వే మంత్రిత్వ శాఖ
5 స్టార్ రేటింగ్ తో వారణాసి కంటోన్మెంట్ రైల్వే స్టేషన్ కు ఎఫ్ఎస్ఎస్ఏఐ 'ఈట్ రైట్ స్టేషన్' సర్టిఫికెట్ ప్రధానం ప్రయాణికులకు ప్రమాణాల మేరకు సురక్షితమైన మరియు పరిశుభ్రమైన ఆహారం అందిస్తున్న రైల్వే స్టేషన్లకు 'ఈట్ రైట్ స్టేషన్' సర్టిఫికేషన్ ను ప్రదానం చేస్తున్న ఎఫ్ఎస్ఎస్ఏఐ
ప్రయాణీకులకు స్టేషన్ లో సురక్షితమైన మరియు పరిశుభ్రమైన ఆహారం లభిస్తుంది అని 5-స్టార్ రేటింగ్ నిర్ధారిస్తుంది.
5 స్టార్ రేటింగ్ తో వారణాసి కంటోన్మెంట్ రైల్వే స్టేషన్ కు ఎఫ్ఎస్ఎస్ఏఐ 'ఈట్ రైట్ స్టేషన్' సర్టిఫికెట్ లభించింది. ప్రయాణికులకు నాణ్యమైన, పోషకమైన ఆహారం అందించినందుకు వారణాసి కంటోన్మెంట్ రైల్వే స్టేషన్ 5 స్టార్ 'ఈట్ రైట్ స్టేషన్' సర్టిఫికేషన్ పొందింది.నిర్ణయించిన ప్రమాణాల మేరకు ఆహార పదార్థాలు నిల్వ చేసి ప్రయాణీకులకు సురక్షితమైన మరియు ఆరోగ్యకరమైన ఆహారాన్ని అందిస్తున్న రైల్వే స్టేషన్లకు 'ఈట్ రైట్ స్టేషన్' సర్టిఫికెట్ ను ఎఫ్ఎస్ఎస్ఏఐ అందిస్తోంది. ఎఫ్ఎస్ఎస్ఏఐ నియమించి, గుర్తించిన స్వతంత్ర ఏజెన్సీ అధ్యయనం నిర్వహించి 1 నుంచి 5 వరకు ఇచ్చే రేటింగ్ ఆధారంగా సర్టిఫికెట్ ప్రదానం చేయడానికి స్టేషన్లను ఎంపిక చేయడం జరుగుతుంది. 5 స్టార్ రేటింగ్ పొందిన స్టేషన్లలో ప్రయాణికులకు ప్రమాణాల మేరకు సురక్షితమైన మరియు పరిశుభ్రమైన ఆహారం అందుబాటులో ఉంటుందని నిర్ధారణ అవుతుంది.
దేశ ప్రజలందరికి సురక్షితమైన ఆరోగ్యకర ఆహారం అందుబాటులో ఉంచేలా చూసేందుకు 'ఈట్ రైట్ ఇండియా' కార్యక్రమాన్ని ఎఫ్ఎస్ఎస్ఏఐ అమలు చేస్తోంది. దేశ ఆహార వ్యవస్థలో సమూల మార్పులు తెచ్చి లక్ష్యాన్ని సాధించాలని నిర్ణయించారు. పర్యావరణహిత విధానాలతో ప్రజలకు సురక్షిత ఆరోగ్యకర ఆహారం అందుబాటులో వచ్చేలా చూసేందుకు నియంత్రణ విధానాలు, సామర్ధ్య మెరుగుదల,సహకారం, సాధికారత విధానాలు అమలు జరుగుతున్నాయి.
ఆనంద్ విహార్ టెర్మినల్ రైల్వే స్టేషన్ ; ఛత్రపతి శివాజీ టెర్మినస్ ; ముంబై సెంట్రల్ రైల్వే స్టేషన్, ; వడోదర రైల్వే స్టేషన్, చండీగఢ్ రైల్వే స్టేషన్ మరియు భోపాల్ రైల్వే స్టేషన్ లకు కూడా స్టార్ సర్టిఫికేషన్ లభించింది.
ప్రధాన మంత్రి కార్యాలయం
డిసెంబర్, 19వ తేదీన అసోచామ్ వ్యవస్థాపక వారోత్సవాలు-2020 లో కీలకోపన్యాసం చేయనున్న - ప్రధానమంత్రి
అసోచామ్ వ్యవస్థాపక వారోత్సవాలు - 2020 సందర్భంగా ప్రధానమంత్రి శ్రీ నరేంద్రమోదీ, డిసెంబర్ 19వ తేదీ ఉదయం 10 గంటల 30 నిముషాలకు వీడియో కాన్ఫరెన్సింగ్ ద్వారా కీలకోపన్యాసం చేయనున్నారు. ‘ఈ శతాబ్ధతపు అసోచామ్ వ్యాపార సంస్థ అవార్డు’ ను, టాటా గ్రూప్ సంస్థ తరపున శ్రీ రతన్ టాటా కు, ప్రధానమంత్రి, ఈ సందర్భంగా ప్రదానం చేయనున్నారు.
"అసోచామ్" గురించి :
భారతదేశంలోని అన్ని ప్రాంతాలకు ప్రాతినిధ్యం వహిస్తున్న ప్రమోటర్ ఛాంబర్స్ 1920 లో "అసోచామ్" ను స్థాపించారు. 400 కు పైగా ఛాంబర్లు, వాణిజ్య సంఘాలతో కూడిన ఈ సంస్థ, భారతదేశం అంతటా విస్తరించి ఉన్న 4.5 లక్షలకు పైగా సభ్యులకు సేవలు అందిస్తోంది. భారతీయ పరిశ్రమకు చెందిన విజ్ఞాన విషయాలకు "అసోచామ్" ఒక ప్రధాన కేంద్రంగా నిలిచింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.48 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,400
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,467 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,84,710 కు పెరిగింది.
గత 24 గంటల్లో 1,569 కొత్త కేసులు నమోదయ్యాయి.
రోజువారీ పాజిటివిటీ రేటు 0.44%
వారపు పాజిటివిటీ రేటు 0.59%
గత 24 గంటల్లో చేసిన 3,57,484 కొవిడ్ పరీక్షలతో కలిపి ఇప్పటివరకు 84.44 కోట్ల పరీక్షలు చేశారు.
ప్రధాన మంత్రి కార్యాలయం
సుప్రసిద్ధ నటి వహీదా రెహమాన్ దాదాసాహెబ్ ఫాల్కే జీవన సాఫల్య పురస్కారానికి ఎంపికైన సందర్భంగా ఆమెకు శుభాకాంక్షలు తెలిపిన ప్రధానమంత్రి శ్రీ నరేంద్ర మోదీ.
వహీదా రెహమాన్ కు దాదాసాహెబ్ ఫాల్కే జీవన సాఫల్య పురస్కారినికియ ఎంపికైన సందర్భంగా ప్రధానమంత్రి శ్రీ నరేంద్ర మోదీ ఆమెకు శుబాకకాంక్షలు తెలిపారు.
(ఎక్స్ సామాజి క మాధ్యమంలో ఇందుకు సంబంధించి, సమాచార ప్రసార శాఖమంత్రి శ్రీ అనురాగ్ ఠాకూర్ పోస్ట్ను షేర్ చేస్తూ,
ప్రధానమంత్రి ,‘ వహీదా రెహమాన్ జీ ని దాదాసాహెబ్ ఫాల్కే జీవనసాఫల్య పురస్కారంతో గౌరవించుకోవడం
గురించి తెలిసి ఎంతో ఆనందిస్తున్నాను.. భారతీయ సినీరంగంలో ఆమె ప్రస్థానం చెరిగిపోని ముద్రను వేసింది.
ఆమె అద్భుతమైన ప్రతిభాశాలి. అంకిత భావం కలిగిన వారు.మన గొప్ప సినీ వారసత్వానికి నిలువెత్తునిదర్శనం ఆమె.
వారికి నా అభినందనలు ’
అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
సాహిబ్ జాదా జోరావర్ సింహ్ మరియు సాహిబ్ జాదా ఫతేహ్ సింహ్ ల ప్రాణ సమర్పణాని కి గుర్తు గా డిసెంబర్ 26 వ తేదీ ని ‘వీర్ బాల్ దివస్’ గా ప్రకటించిన ప్రధాన మంత్రి
ఈ రోజు న శ్రీ గురు గోబింద్ సింహ్ జీ యొక్క ప్రకాశ్ పర్వ్ తాలూకు శుభప్రదమైన సందర్భం కావడం తో, సాహిబ్ జాదా జోరావర్ సింహ్, సాహిబ్ జాదా ఫతేహ్ సింహ్ ల ప్రాణసమర్పణానికి గుర్తు గా ఈ సంవత్సరం మొదలుకొని డిసెంబర్ 26వ తేదీ ని ‘వీర్ బాల్ దివస్’ గా పాటించడం జరుగుతుంది అంటూ ప్రధాన మంత్రి శ్రీ నరేంద్ర మోదీ ప్రకటన చేశారు.
ప్రధాన మంత్రి అనేక ట్వీట్ లలో -
‘‘ఈ రోజు న, శ్రీ గురు గోబింద్ సింహ్ జీ యొక్క ప్రకాశ్ పర్వ్ తాలూకు మంగళప్రద సందర్భం లో, ఈ సంవత్సరం నుంచి డిసెంబర్ 26వ తేదీ ని ‘వీర్ బాల్ దివస్’ గా పాటించడం జరుగుతుంది అనే సంగతి ని మీకు తెలియజేస్తున్నందుకు నాకు గర్వం గా ఉంది. ఇది సాహిబ్ జాదే ల సాహసం తో పాటు న్యాయం కోసం వారు తీసుకొన్న సంకల్పానికి గాను దీటైనటువంటి శ్రద్ధాంజలి అవుతుంది.
సాహిబ్ జాదా జోరావర్ సింహ్ మరియు సాహిబ్ జాదా ఫతహ్ సింహ్ లను వారు ప్రాణాల తో ఉండగానే ఒక గోడ లో పూడ్చిపెట్టడం తో వారు ఇద్దరూ ప్రాణసమర్పణం చేసిన దినం నాడే ‘వీర్ బాల్ దివస్’ ను నిర్వహించుకోవడం జరుగుతుంది. ఆ ఇద్దరు గొప్ప బాలకులు కూడాను ధర్మం యొక్క పవిత్ర సిద్ధాంతాల ను ఎడబాయడం కంటే మృత్యువు ను వరించారు.
మాత గుజ్ రీ, శ్రీ గురు గోబింద్ సింహ్ జీ మరియు నలుగురు సాహిబ్ జాదే ల వీరత్వం, వారి ఆదర్శాలు లక్షల కొద్దీ ప్రజల కు శక్తి ని ప్రసాదించేటటువంటివి. వారు అన్యాయానికి ఎన్నటికీ తలొగ్గలేదు. వారు అందరిని కలుపుకొనిపోయేటటువంటి మరియు సామంజస్యం నిండినటువంటి ఒక ప్రపంచం ఏర్పడాలి అని తలపోశారు. వారిని గురించి మరింత ఎక్కువ మంది తెలుసుకోవడం ఇకనైనా జరగవలసివున్నది.’’ అని పేర్కొన్నారు.
విద్యుత్తు మంత్రిత్వ శాఖ
ఆక్సిజన్ ప్లాంట్కు, సమీప ప్రాంతాలకు ప్రామాణికమైన విద్యుత్ సరఫరా కోసం నాగాలాండ్ లోని రిఫరల్ హాస్పిటల్ సబ్ స్టేషన్ వద్ద ట్రాన్స్ఫార్మర్ను ప్రారంభించిన పవర్గ్రిడ్
విద్యుత్ మంత్రిత్వ శాఖ కింద పని చేస్తున్న భారత ప్రభుత్వ మహారత్న, పవర్ గ్రిడ్ కార్పొరేషన్ ఆఫ్ ఇండియా లిమిటెడ్  మహమ్మారి కాలంలో ప్రామాణికమైన విద్యుత్ను తన ప్రసార నెట్వర్క్ ద్వారా అందించేందుకు 24x7 సానుకూలంగా పని చేస్తున్నది.
విద్యుత్తు అంతరాయాల సందర్భాలను తగ్గించేందుకు, నాగాలాండ్ లోని ఏకైక ఆక్సిజన్ ప్లాంట్కు సమర్థవంతమైన విద్యుత్ సరఫరాకు హామీ ఇవ్వడానికి, నాగాలాండ్ ప్రభుత్వంతో పాటుగా నాగాలాండ్ విద్యుత్ శాఖ  రెఫరల్ హాస్పిటల్ , దీమాపూర్ వద్ద 10 మెగా వోల్ట్ ఆంపియర్స్  ట్రాన్స్ఫార్మర్ను సబ్ స్టేషన్, ప్రారంభించవలసిందిగా పవర్గ్రిడ్ను కోరారు.
ప్రస్తుత పరిస్థితిలో చేసిన విజ్ఞప్తికి స్పందిస్తూ, పవర్గ్రిడ్ బృందం తక్షణ కార్యాచరణలోకి దూకి, రెండు రోజులలోపల, అంటే 22.05.2021న సాయంత్రం7.30 గంటలకు విద్యుత్ ట్రాన్సఫార్మర్నువిజయవంతంగాప్రారంభించారు. ఇది ఆక్సిజన్ ప్లాంట్కేకాక చుట్టు పక్కల ప్రాంతాలకు కూడా ప్రామాణికమైన విద్యుత్ సరఫరాకు దారి తీస్తుంది.
పవర్గ్రిడ్ 33/11 కెవి రిఫరల్ హాస్పిటల్ నాగాలాండ్లో ప్రారంభించిన కొత్త విద్యుత్ ట్రాన్సఫార్మర్ ప్రస్తుతం నాగా యునైటెడ్ గ్రామం వద్ద గల బిఎంఎ లిక్విడ్ ప్లాంట్కు ప్రామాణికమైన విద్యుత్ వ్యవస్థకు అదనం అవుతుంది. ఇంతకు ముందు, ఇది 5 ఎంవిఎ ట్రాన్సఫార్మర్ ద్వారా విద్యుత్ను పొందుతోంది. ట్రాన్సఫార్మర్ను ప్రారంభించడం వల్ల గుణాత్మకమైన విద్యుత్ రోజులో ఇరవై నాలుగు గంటలూ సబ్ స్టేషన్లోని 11 కెవి ఔట్గోయింగ్ రోంగ్మీ ఫీడర్ ద్వారా ఆక్సిజన్ ప్లాంట్కు ప్రస్తుతం అందుతుంది.
కఠినమైన లాక్ డౌన్ సమయంలో కోవిడ్ 19 ప్రోటోకాళ్ళను పాటిస్తూ నార్త్ ఈస్టర్న్ రీజియన్ పవర్ సిస్టం ఇంప్రూవ్మెంట్  ప్రాజెక్టు పవర్ గ్రిడ్ ఇంజనీర్లు పనులను పూర్తి చేశారు. ఎన్ఇఆర్పిఎస్ఐపి, దేశ ఈశాన్య ప్రాంత ఆర్థిక అభివృద్ధి ఉద్దేశించిన భారత ప్రభుత్వ విద్యుత్ మంత్రిత్వ శాఖకు చెందిన కేంద్ర రంగ ప్రణాళిక.
ఈ పథకాన్ని పవర్ గ్రిడ్ ద్వారా, లబ్ధిదారులైన ఆరు ఈశాన్య రాష్ట్రాలైన అస్సాం, మణిపూర్, మేఘాలయ, మిజోరాం, నాగాలాండ్, త్రిపురలతో కలిసి అమలు చేస్తున్నారు. ఈశాన్యప్రాంత సంపూర్ణ ఆర్ధిక అభివృద్ధి సాధించడం, రాష్ట్రాలలో ప్రసారాన్ని బలోపేతం చేయడం, ఈశాన్యప్రాంతంలో మౌలిక సదుపాయాల వ్యాప్తి భారత ప్రభుత్వ ప్రాజెక్టు ప్రధాన లక్ష్యం. ఈ పథకం అమలు ప్రామాణికమైన విద్యుత్ గ్రిడ్ను సృష్టించడమే కాక, నిర్మించనున్న లోడ్ సెంటర్ల తో ఈశాన్య ప్రాంతాల రాష్ట్రాల అనుసంధానతను మెరుగుపరచడం, తద్వారా ఈశాన్యప్రాంతంలోని అన్ని వర్గాల ప్రజలతో గ్రిడ్ అనుసంధానత లాభాలను అందిస్తుంది. మహమ్మారి కాలంలో విద్యుత్ ట్రాన్స్మిషన్ చేయడం కోసం దేశ సేవకు తమ దృఢమైన అంకిత భావంలో భాగంగా పవర్ గ్రిడ్ బృందం చేయవలసిన ప్రయత్నాలన్నీ చేస్తోంది.
రైల్వే మంత్రిత్వ శాఖ
కాలంతో పరుగులు పెడుతూ గమ్యస్థానాలు చేరిన 20 ఆక్సిజన్ ఎక్స్ప్రెస్లు- 76 ట్యాంకర్లలో 1125 ఎంటీ ల ద్రవ వైద్య ఆక్సిజన్ చేరవేత 27 ట్యాంకర్లలో 422 ఎంటీ ద్రవ వైద్య ఆక్సిజన్ తో నడుస్తున్న ఏడు ఆక్సిజన్ ఎక్స్ప్రెస్లు
అంగల్  , రూర్కెలా  నుంచి దాదాపు 72 మెట్రిక్ టన్నుల లిక్విడ్ మెడికల్ ఆక్సిజన్తో హర్యానా చేరుకోనున్న 4 వ మరియు 5 వ ఆక్సిజన్ ఎక్స్ప్రెస్లు
85 టన్నులతో హపా  నుంచి బయలుదేరిన మరో ఆక్సిజన్ ఎక్స్ప్రెస్ - ఎన్సిఆర్ ప్రాంత అవసరాల కోసం గుర్గావ్ కు సరఫరా
హర్యానా, మధ్యప్రదేశ్, ఉత్తర ప్రదేశ్, తెలంగాణ, న్యూఢిల్లీ దిశగా నడుస్తున్న ఆక్సిజన్ ఎక్స్ప్రెస్లు
అన్ని అడ్డంకులు, సమస్యలను అధిగమిస్తూ వివిధ రాష్ట్రాలకు అవసరమైన లిక్విడ్ మెడికల్ ఆక్సిజన్  ను సరఫరా చేయడానికి రైల్వేశాఖ నడుపుతున్న ఆక్సిజన్ ఎక్స్ప్రెస్లు పట్టాలపై పరుగులు తీస్తున్నాయి. ఇప్పటివరకు, భారత రైల్వే 76 ట్యాంకర్లలో 1125 మెట్రిక్ టన్నుల  లిక్విడ్ మెడికల్ ఆక్సిజన్ ను దేశంలోని వివిధ రాష్ట్రాలకు రవాణా చేసింది. 20 ఆక్సిజన్ ఎక్స్ప్రెస్లు ఇప్పటికే తమ ప్రయాణాన్ని పూర్తి చేశాయి. మరో ఏడు ఆక్సిజన్ ఎక్స్ప్రెస్లు 27 ట్యాంకర్లలో 422 మెట్రిక్ టన్నుల లిక్విడ్ మెడికల్ ఆక్సిజన్తోని గమ్యస్థానాలకు చేర్చడానికి నడుస్తున్నాయి. అతి తక్కువ సమయంలో వేగంగా రాష్ట్రాల నుంచి అందుతున్న అభ్యర్థనల మేరకు సాధ్యమైనంత ఎల్ఎంఓను అందించడానికి భారత రైల్వే ఆక్సిజన్ ఎక్స్ప్రెస్లను నడుపుతోంది. .
దుర్గాపూర్ నుంచి బయలుదేరిన మూడవ ఆక్సిజన్ ఎక్స్ప్రెస్ 120 మెట్రిక్ టన్నుల లిక్విడ్ మెడికల్ ఆక్సిజన్తో 2021 మే 04 నన్యూ ఢిల్లీకి చేరుకుంటుంది.
అంగల్ నుంచి తెలంగాణ రాష్ట్రానికి రెండవ ఆక్సిజన్ ఎక్స్ప్రెస్ 60.23 మెట్రిక్ టన్నుల లిక్విడ్ మెడికల్ ఆక్సిజన్తో బయలుదేరింది.
అంగూల్ , రూర్కెలా  నుంచి హర్యానా కు తన 4 వ, 5 వ ఆక్సిజన్ ఎక్స్ప్రెస్లు దాదాపు 72 మెట్రిక్ టన్నుల లిక్విడ్ మెడికల్ ఆక్సిజన్ను తీసుకొనిరానున్నాయి. ఎన్సిఆర్ ప్రాంత అవసరాల కోసం గుర్గావ్ కు చేరవేయడానికి 85 టన్నులతో మరో ఆక్సిజన్ ఎక్స్ప్రెస్ హపా  నుంచి బయలుదేరింది.
422.08 మెట్రిక్ టన్నుల లిక్విడ్ మెడికల్ ఆక్సిజన్తో మధ్యప్రదేశ్ , ఉత్తర ప్రదేశ్ , తెలంగాణ, హర్యానా, న్యూఢిల్లీ లకు మరో ఏడు మరిన్ని ఆక్సిజన్ ఎక్స్ప్రెస్లు వెళ్తున్నాయి.
ఇప్పటివరకు 1125 మెట్రిక్ టన్నులకు పైగా లిక్విడ్ మెడికల్ ఆక్సిజన్  ను మహారాష్ట్ర , ఉత్తర ప్రదేశ్ , మధ్యప్రదేశ్ , న్యూఢిల్లీ , హర్యానా , తెలంగాణ  భారతీయ రైల్వేలు రవాణా చేశాయి.
వ్యవసాయ మంత్రిత్వ శాఖ
కేంద్ర వ్యవసాయ మంత్రి శ్రీ నరేంద్ర సింగ్ తోమర్ సహ అధ్యక్షతన వ్యవసాయ అటవీశాఖపై జరిగిన 7వ ఆసియాన్ భారత్ మంత్రివర్గ సమావేశం
ప్రజారోగ్యం మరియు పోషణ కోసం పోషకమైన తృణధాన్యాల ఉత్పత్తులను భారతదేశం ప్రోత్సహిస్తుంది- శ్రీ తోమర్
వ్యవసాయ అభివృద్ధికి ఆసియాన్ దేశాలతో సన్నిహిత ప్రాంతీయ సహకారం భారతదేశ ప్రాధాన్యత
వ్యవసాయం మరియు అటవీశాఖపై 7వ ఆసియాన్ భారత్ మంత్రుల సమావేశం  ఈరోజు వర్చువల్గా జరిగింది. ఈ సమావేశానికి కేంద్ర వ్యవసాయ మరియు రైతు సంక్షేమ శాఖ మంత్రి శ్రీ నరేంద్ర సింగ్ తోమర్ అధ్యక్షత వహించారు. బ్రూనై దారుస్సలాం, కంబోడియా, ఇండోనేషియా, లావో పీడీఆర్, మలేషియా, మయన్మార్, ఫిలిప్పీన్స్, సింగపూర్, థాయ్లాండ్ మరియు వియత్నాం వ్యవసాయ శాఖ మంత్రులు కూడా ఈ సమావేశంలో పాల్గొన్నారు.
సమావేశం సందర్భంగా కేంద్ర మంత్రి శ్రీ నరేంద్ర సింగ్ తోమర్ తన ప్రారంభ వ్యాఖ్యలలో భారతదేశ యాక్ట్ ఈస్ట్ పాలసీలో ఆసియాన్ను కేంద్రంగా ఉంచాలన్న ప్రధాన మంత్రి శ్రీ నరేంద్ర మోదీ ఆలోచనను పునరుద్ఘాటించారు. స్థిరమైన మరియు సమ్మిళిత వృద్ధిని నిర్ధారించడానికి ఆసియాన్తో పరస్పర సన్నిహిత ప్రాంతీయ సహకారాన్ని కూడా ఆయన నొక్కిచెప్పారు. మిల్లెట్  పౌష్టికాహారం మరియు అంతర్జాతీయ పోషక తృణధాన్యాల సంవత్సరం 2023 గురించి ప్రస్తావిస్తూ మిల్లెట్ ఉత్పత్తి, ప్రాసెసింగ్, విలువ జోడింపు మరియు వినియోగాన్ని పెంచడంలో భారతదేశం చేస్తున్న ప్రయత్నాలకు మద్దతు ఇవ్వాలని ఆసియాన్ సభ్య దేశాలను శ్రీ తోమర్ కోరారు. ప్రజల ఆరోగ్యం మరియు పౌష్టికాహారం కోసం భారతదేశం పోషకమైన తృణధాన్యాల ఉత్పత్తులను ప్రోత్సహిస్తుందని శ్రీ తోమర్ అన్నారు. పోషకమైన తృణధాన్యాలు తక్కువ వనరుల అవసరం మరియు మరింత సమర్థవంతమైన వ్యవసాయ ఆహార వ్యవస్థలతో పోషకాలను సృష్టించడంలో సహాయపడతాయన్నారు.
ఈ సమావేశంలో ఆసియాన్ ఇండియా కోఆపరేషన్  మధ్యకాలిక కార్యాచరణ ప్రణాళిక కింద వివిధ కార్యక్రమాలు మరియు కార్యకలాపాల అమలులో పురోగతిని సమీక్షించారు. ఆసియాన్ భారత్ సంబంధాల 30వ వార్షికోత్సవాన్ని కూడా ఈ సమావేశం స్వాగతించింది. ఈ సమావేశంలో వ్యవసాయం మరియు అటవీ రంగాలలో ఆసియాన్-భారత్ సహకారానికి నిబద్ధతను పునరుద్ఘాటించారు. కోవిడ్-19 మహమ్మారి ప్రభావాన్ని తగ్గించడానికి, ఆసియాన్ మరియు భారతదేశానికి సురక్షితమైన మరియు పోషకమైన వ్యవసాయ ఉత్పత్తుల అవాంతరాలు లేని సప్లైని నిర్ధారించడానికి, ఆసియాన్-భారత్ సహకారంతో నిరంతర చర్యలు తీసుకోవడం అవసరమని సమావేశం అభిప్రాయపడింది. ఆహార భద్రత, పోషకాహారం, వాతావరణ మార్పుల అనుకూలత, డిజిటల్ వ్యవసాయం, ప్రకృతి అనుకూల వ్యవసాయం, ఆహార ప్రాసెసింగ్, వాల్యూ చైన్, వ్యవసాయ మార్కెటింగ్ మరియు సామర్థ్య నిర్మాణంలో ఆసియాన్తో భారతదేశ సహకారాన్ని పెంపొందించడానికి భారత్ కట్టుబడి ఉందని కేంద్ర మంత్రి శ్రీ తోమర్ తెలిపారు.
పర్యటక మంత్రిత్వ శాఖ
పర్యాటకం, ఆతిధ్య రంగాలు భారతదేశంలోనే అతిపెద్ద ఉపాధి కల్పించే రంగాల్లో ఒకటి: శ్రీ జి.కిషన్ రెడ్డి
3వ TSA ప్రకారం 2019-20 సంవత్సరంలో పర్యాటక రంగం 79.86 మిలియన్ల ప్రత్యక్ష మరియు పరోక్ష ఉద్యోగాలను కల్పించింది
టూరిజం మరియు హాస్పిటాలిటీ రంగం భారతదేశంలో అతిపెద్ద ఉపాధిని కల్పించే రంగాలలో ఒకటి మరియు విదేశీ మారక ద్రవ్య సంపాదన  ప్రధాన భాగాన్ని ఉత్పత్తి చేయడానికి దోహదపడుతోంది. 3వ TSA  ప్రకారం 2017-18, 2018-19 మరియు 2019-20 సంవత్సరాలకు దేశ ఉపాధికి పర్యాటకం సహకారం క్రింది విధంగా ఉంది:
|
|
|
|
2017-18
|
|
2018-19
|
|
2019-20
|
|
ఉద్యోగాలలో భాగస్వామ్యం 
|
|
14.78
|
|
14.87
|
|
15.34
|
|
ప్రత్యక్ష 
|
|
6.44
|
|
6.48
|
|
6.69
|
|
పరోక్ష 
|
|
8.34
|
|
8.39
|
|
8.65
|
|
పర్యాటకం కారణంగా ప్రత్యక్ష + పరోక్ష ఉద్యోగాలు 
|
|
72.69
|
|
75.85
|
|
79.86
18.07.2022 నాటికి, ఇన్క్రెడిబుల్ ఇండియా టూరిజం ఫెసిలిటేటర్  బేసిక్ సర్టిఫికేట్ కోర్సు 03 బ్యాచ్ల కోసం పరీక్షలు విజయవంతంగా నిర్వహించబడ్డాయి, దీని కింద మొత్తం 3795 మంది అభ్యర్థులు విజయం సాధించినట్లు ప్రకటించబడింది. వారి పోలీసు ధృవీకరణ పూర్తయిన తర్వాత వారికి సర్టిఫికెట్లు అందించబడతాయి. . ఐఐటిఎఫ్ సర్టిఫికేషన్ ప్రోగ్రామ్ కోసం సవరించిన మార్గదర్శకాల ప్రకారం, ఇప్పటికే ఉన్న ప్రాంతీయ స్థాయి గైడ్లు  ఇన్క్రెడిబుల్ ఇండియా టూరిస్ట్ గైడ్స్ గా పేరు మార్చబడ్డాయి. మొత్తం 1795 ఐఐటిజిలు  రిఫ్రెషర్ కోర్సును విజయవంతంగా పూర్తి చేశారు.
దేశవ్యాప్తంగా సుశిక్షితులైన మరియు ప్రొఫెషనల్ టూరిస్ట్ ఫెసిలిటేటర్ యొక్క పూల్ ను సృష్టించే లక్ష్యంతో ఐఐటిఎఫ్ సి కార్యక్రమం 01.01.2020 న ప్రారంభించబడింది. ఇది ఒక డిజిటల్ చొరవ, ఇది ఐఐటి ఎఫ్ సి ప్రోగ్రాం కింద ప్రాథమిక, అధునాతన , స్పోకెన్ లాంగ్వేజ్ మరియు అభ్యర్థులకు రిఫ్రెషర్ కోర్సుల కోసం ఆన్లైన్ అభ్యాస వేదికను అందిస్తుంది. మార్కెట్ డిమాండ్, టూరిజం వాటాదారుల అభ్యర్థన మొదలైన వాటిని దృష్టిలో పెట్టుకొని ఐఐటిఎఫ్ సి కొరకు మార్గదర్శకాలు రూపొందించబడ్డాయి. ఇటీవల, వాటాదారుల నుంచి అందుకున్న అభ్యర్థన ప్రకారం, ఐఐటిజి  కోర్సు కోసం గ్రాడ్యుయేషన్ లేదా తత్సమాన డిగ్రీకి కనీస విద్యా ప్రమాణాలను పెంచారు.
(ఈ సమాచారాన్ని పర్యాటక మంత్రి శ్రీ జి. కిషన్ రెడ్డి ఈ రోజు రాజ్య సభలో ఒక లిఖిత పూర్వక సమాధానం ద్వారా ఇచ్చారు.
ప్రధాన మంత్రి కార్యాలయం
‘జి20’కి భారత్ అధ్యక్షతపై లోగో పోటీలో పాల్గొనండి: ప్రజలకు ప్రధానమంత్రి పిలుపు
భారతదేశం జి20 కూటమికి అధ్యక్షత వహించనున్న నేపథ్యంలో దీనిపై లోగో రూపకల్పనకు నిర్వహిస్తున్న పోటీలో పాల్గొనాల్సిందిగా ప్రధానమంత్రి శ్రీ నరేంద్ర మోదీ ప్రజలను కోరారు.
ఈ మేరకు విదేశాంగ మంత్రిత్వ శాఖ అధికార ప్రతినిధి ట్వీట్పై స్పందిస్తూ పంపిన సందేశంలో:
“మన యువత సృజనాత్మకత స్థాయిని చాటే ప్రత్యేక పోటీ ఇది…
ఈ పోటీలో మీరంతా పాల్గొనండి” అని ఆయన పిలుపునిచ్చారు.
పెట్రోలియం- సహజ వాయువుల మంత్రిత్వ శాఖ
జమ్మూలో ఓ.ఎన్.జి.సి. నిధులతో నిర్మించనున్న యాత్రి నివాస్ కు శంకుస్థాపన చేసిన - శ్రీ హర్దీప్ సింగ్ పురి
గౌరవనీయులైన ప్రధానమంత్రి శ్రీ నరేంద్ర మోదీ దార్శనికత నుంచి ప్రేరణ పొందిన చమురు సహజ వాయువు సంస్థ  జమ్మూ లోని సిధ్రా లో జాతీయ విపత్తు నివారణ కేంద్రం తో పాటు, యాత్రి నివాస్ నిర్మాణానికి నిధులు సమకూరుస్తోంది. గౌరవనీయులైన కేంద్ర పెట్రోలియం, సహజ వాయువు, గృహ నిర్మాణ, పట్టణ వ్యవహారాల శాఖ మంత్రి శ్రీ హర్దీప్ సింగ్ పురి మరియు గౌరవనీయులైన జమ్మూ-కశ్మీర్ లెఫ్టినెంట్ గవర్నర్ శ్రీ మనోజ్ సిన్హా ఈ రోజు, 2023 జూన్, 6వ తేదీన జమ్మూలో ఈ కేంద్రానికి శంకుస్థాపన చేశారు.
ప్రతి సంవత్సరం లక్షలాది మంది పర్యాటకులు శ్రీనగర్, అమర్ నాథ్ లను సందర్శిస్తారు. అయితే, ఈ ప్రాంతంలో రద్దీ అధికంగా ఉండడంతో, ముఖ్యంగా ఆ ప్రాంతం గుండా ప్రయాణించే పర్యాటకులు, యాత్రికులు చాలా కాలంగా రవాణా సవాళ్లను ఎదుర్కొంటున్నారు. ఇప్పుడు ఓ.ఎన్.జి.సి. నిధులతో నిర్మిస్తున్న ఈ యాత్రి నివాస్ - ఒక సంవత్సరంలో 30,000 మంది పర్యాటకులకు వసతి కల్పించడం ద్వారా రవాణా సవాళ్ళను చాలా వరకు పరిష్కరిస్తుంది, తద్వారా పర్యాటకులు, యాత్రికుల రాకపోకలను క్రమబద్దీకరిస్తుంది.
పర్యాటకులకు తగిన బస, పారిశుధ్యం, సురక్షితమైన తాగునీరు వంటి అవసరమైన సౌకర్యాలు కల్పించడంలో ఈ ఓ.ఎన్.జి.సి. విపత్తు నిర్వహణ కేంద్రం కీలక పాత్ర పోషిస్తుంది. అత్యవసర సమయంలో కీలక సమాచారాన్ని తెలియజేయడానికి, సహాయక చర్యలు అందించడానికి ఇది ఒక సమగ్ర కేంద్రంగా పనిచేస్తుంది. అదనంగా, ఇది ట్రాఫిక్ నిర్వహణకు దోహదపడుతుంది. అవసరమైన పర్యాటకులు / యాత్రికుల కోసం భోజన, వసతి సదుపాయాలను సులభతరం చేయడం పై ప్రత్యేక దృష్టి సారించడంతో పాటు, ఎటువంటి ఇబ్బందులు లేని పర్యాటక, తీర్థయాత్ర అనుభవాన్ని నిర్ధారిస్తుంది
అంతేకాకుండా, నైపుణ్యం లేని, తక్కువ నైపుణ్యం కలిగిన, సంపూర్ణ నైపుణ్యం కలిగిన కార్మికులు, కళాకారులు, హస్తకళాకారులు, రోజువారీ కూలీలు, కార్మికులు, వీధి వ్యాపారులు, నేత కార్మికులతో సహా స్థానిక జనాభా కూడా ఈ ఓ.ఎన్.జి.సి. కల్పించే సౌకర్యాల ఫలితంగా పెరిగిన రద్దీ యొక్క సానుకూల ప్రభావాలను అనుభవిస్తారు.
జాతీయ విపత్తు నివారణ కేంద్రం, యాత్రి నివాస్ ల నిర్మాణం 1.84 ఎకరాలు అంటే 8,378 చదరపు మీటర్ల స్థలంలో, సుమారు 1.875 ఎకరాలు అంటే 8,500 చదరపు మీటర్ల విస్తీర్ణంలో నిర్మితమై ఉంటుంది. తన కార్పొరేట్ మౌలిక సదుపాయాల బృందం ద్వారా, ఈ ప్రాజెక్ట్ సకాలంలో, సమర్థవంతంగా పూర్తి అయ్యేలా చూసేందుకు, కార్పొరేట్ సామాజిక బాధ్యత  పట్ల, తన నిబద్ధతను కూడా సమర్థించడం కోసం, ఈ ప్రాజెక్టు అమలును ఓ.ఎన్.జి.సి. పర్యవేక్షిస్తుంది.
తన విస్తృతమైన కార్పొరేట్ సామాజిక బాధ్యత  కింద చేపడుతున్న కార్యక్రమంలో భాగంగా, ఓ.ఎన్.జి.సి. ప్రాజెక్టుకు మద్దతుగా 51 కోట్ల రూపాయల మేర నిధులు సమకూరుస్తోంది. భారతదేశ ఇంధన రంగంలో మహారత్న ఓ.ఎన్.జి.సి. ద్వారా నిధులు సమకూరుస్తున్న ఈ గణనీయమైన బాధ్యత, దేశానికి సేవ చేయాలనే దాని అచంచలమైన నిబద్ధతను మరింతగా ప్రదర్శిస్తోంది.
ఈ కార్యక్రమంలో ఓ.ఎన్.జి.సి. చైర్మన్, సి.ఏ.ఓ. శ్రీ అరుణ్ కుమార్ సింగ్ తో పాటు పలువురు గౌరవనీయ అతిథులు పాల్గొన్నారు. ఈ కార్యక్రమానికి కేంద్ర పాలిత ప్రాంతం జమ్మూ-కశ్మీర్ తో పాటు, ఓ.ఎన్.జి.సి.కి చెందిన సీనియర్ అధికారులు కూడా హాజరయ్యారు.
పర్యటక మంత్రిత్వ శాఖ
ఆన్ లైన్ మెడికల్ వాల్యూ ట్రావెల్
 పోర్టల్ ను ఏర్పాటు చేయడం ద్వారా డిజిటలైజేషన్ ప్రారంభించడం అనేది మెడికల్ అండ్ వెల్ నెస్ టూరిజం దిశగా నేషనల్ స్ట్రాటజీ , రోడ్ మ్యాప్ కీలక స్తంభాలలో ఒకటి.
మెడికల్ టూరిజంతో సహా పర్యాటకాన్ని ప్రోత్సహించడం, అభివృద్ధి చేయడం ప్రధానంగా రాష్ట్ర ప్రభుత్వాలు/ కేంద్రపాలిత ప్రాంతాల పాలనా యంత్రాంగాల బాధ్యత. దేశంలో మెడికల్ టూరిజం అభివృద్ధికి పర్యాటక మంత్రిత్వ శాఖ మెడికల్ అండ్ వెల్ నెస్ టూరిజం కోసం జాతీయ వ్యూహాన్ని, రోడ్ మ్యాప్ ను రూపొందించింది
జాతీయ వ్యూహం క్రింద ఈ కీలక స్తంభాలను గుర్తించారు :
i. వెల్ నెస్ డెస్టినేషన్ గా భారతదేశానికి ఒక బ్రాండ్ ను అభివృద్ధి చేయడం
ii. మెడికల్ అండ్ వెల్ నెస్ టూరిజం కోసం పర్యావరణ వ్యవస్థను బలోపేతం చేయడం
iii. ఆన్ లైన్ మెడికల్ వాల్యూ ట్రావెల్  పోర్టల్ ను ఏర్పాటు చేయడం ద్వారా డిజిటలైజేషన్ ప్రారంభించడం
iv. మెడికల్ వాల్యూ ట్రావెల్ కోసం ప్రాప్యతను పెంచడం
v. వెల్ నెస్ టూరిజాన్ని ప్రోత్సహించడం
vi. గవర్నెన్స్ అండ్ ఇన్ స్టిట్యూషనల్ ఫ్రేమ్ వర్క్
కాగా,పర్యాటక మంత్రిత్వ శాఖ తన కొనసాగుతున్న కార్యకలాపాలలో భాగంగా, దేశంలోని వివిధ పర్యాటక ప్రదేశాలు, ఉత్పత్తులను ప్రోత్సహించడానికి ' ఇన్ క్రెడిబుల్ ఇండియా' బ్రాండ్-లైన్ కింద విదేశాల లోనూ , అవకాశాలు ఉన్న మార్కెట్ లలో గ్లోబల్ ప్రింట్, ఎలక్ట్రానిక్, ఆన్ లైన్ మీడియా ప్రచారాలను విడుదల చేస్తుంది. మెడికల్ టూరిజం థీమ్ తో సహా వివిధ అంశాలపై మంత్రిత్వ శాఖ సోషల్ మీడియా అకౌంట్ల ద్వారా డిజిటల్ ప్రమోషన్లు కూడా క్రమం తప్పకుండా చేపడుతున్నారు.
భారత ప్రభుత్వం 30.11.2016 న క్యాబినెట్ ఆమోదం మేరకు ఇ-టూరిస్ట్ వీసా పథకాన్ని సరళీకృతం చేసింది ఇ-టూరిస్ట్ వీసా  పథకాన్ని ఇ-వీసా పథకంగా పేరు మార్చింది ప్రస్తుతం ఇ-మెడికల్ వీసా , ఇ-మెడికల్ అటెండెంట్ వీసాలను ఇ-వీసా ఉప కేటగిరీలుగా కలిగి ఉంది.
ఇ-మెడికల్ వీసా, ఇ-మెడికల్ అటెండెంట్ వీసా విషయంలో ట్రిపుల్ ఎంట్రీకి అనుమతి ఉంటుంది. సంబంధిత ఫారినర్స్ రీజినల్ రిజిస్ట్రేషన్ ఆఫీసర్ /ఫారినర్స్ రిజిస్ట్రేషన్ ఆఫీసర్  ప్రతి కేసు మెరిట్ ఆధారంగా 6 నెలల వరకు పొడిగించవచ్చు. మెడికల్ అటెండెంట్ వీసా అనేది ప్రిన్సిపల్ ఇ వీసా హోల్డర్ చెల్లుబాటుతో సమానత కలిగి ఉంటుంది.
దేశంలో వైద్య విలువ కలిగిన ప్రయాణాన్ని ప్రోత్సహించడానికి ఆస్పత్రులు, మెడికల్ వాల్యూ ట్రావెల్  ఫెసిలిటేటర్లు, ఇన్సూరెన్స్ కంపెనీలు, ఎన్ ఎ బి హెచ్ వంటి ఇతర మంత్రిత్వ శాఖలు, భాగస్వాములతో కేంద్ర ఆరోగ్య మంత్రిత్వ శాఖ సమన్వయం చేస్తోంది.
కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి జి.కిషన్ రెడ్డి లోక్ సభలో ఒక లిఖితపూర్వక సమాధానం లో ఈ వివరాలు తెలిపారు.